Diari Oficial de la Generalitat Valenciana


Sumari del DOGV 4075, del 30-08-2001 (2001/7774)

ACORD de 12 de juny de 2001, de la Comissió Territorial d'Urbanisme d'Alacant, relatiu al Pla Especial per a la delimitació de reserva de terrenys per a la constitució de Patrimoni Públic de Sòl Industrial a Xixona.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7774


Data del document
:   12-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xixona
    * pla d'urbanisme
    * terreny industrial

ACORD de 12 de juny de 2001, de la Comissió Territorial d'Urbanisme d'Alacant, relatiu al Pla Especial per a la delimitació de reserva de terrenys per a la constitució de Patrimoni Públic de Sòl Industrial a Xixona. [2001/7774]
  
Vist l'expedient de referència i d'acord amb els següents antecedents i consideracions
  
Antecedents de fet
  
Primer
  
El secretari general de la Conselleria d'Indústria i Comerç, amb data de 23 de gener de 2001, va sotmetre a informació pública l'expedient durant el termini de 20 dies; i es procedeix a la publicació mitjançant anuncis en el Diari Oficial de la Generalitat Valenciana núm. 3.932, de 5 de febrer de 2001, i en el diari La Verdad, de 5 de febrer de 2001; es van presentar tres al·legacions que van ser estimades i es va aprovar provisionalment per resolució del conseller d'Indústria i Comerç el 17 d'abril de 2001.
  
Segon
  
El projecte consta de memòria informativa i justificativa i plans informatius i d'ordenació, així com fitxes d'identificació de béns i de drets.
  
Tercer
  
L'objecte d'aquest expedient no és un altre, que a l'empara de l'article 99.1 de la LRAU, delimitar una àrea de sòl no urbanitzable, per a legitimar en aquesta l'expropiació dels terrenys que inclou, per a l'adscripció al Patrimoni Públic de Sòl.
  
Això es justifica en la necessitat de crear una àrea per a l'establiment d'usos d'interés públic que permeta atendre les demandes socials relatives a l'ocupació i la industrialització.
  
Quart
  
Consta en l'expedient el certificat de la secretària de l'Ajuntament de Xixona relatiu a l'acord adoptat pel ple de l'Ajuntament pel qual, segons consta, els assistents acorden per unanimitat aprovar la proposta de l'alcaldia en tots els seus termes, i són aquests els que a continuació es transcriuen:
  
?Primer. Dictaminar favorablement el Pla Especial de delimitació de terrenys per a la constitució de Patrimoni Públic de Sòl en la Partida l'Espartal d'aquest terme municipal, promogut per la Conselleria d'Indústria i Comerç.-
  
Cinqué
  
El Pla General d'Ordenació Urbana vigent a Xixona va ser aprovat per la Comissió Provincial d'Urbanisme, el 24 d'abril de 1986, i està pendent d'aprovació definitiva l'expedient d'homologació global d'aquest. L'àrea que es delimita està classificada com a sòl no urbanitzable, sense especial protecció, segons el PGOU, i en el document d'homologació global es preveu com un sector de sòl urbanitzable per a ús industrial.
  
A més, com a antecedent, consta en l'expedient el conveni de col·laboració firmat a València, amb data 11 de gener de 2001, entre la Generalitat Valenciana, a través de la Conselleria d'Indústria i Comerç i l'Excel·lentíssim Ajuntament de Xixona, per a la gestió i actuació d'una àrea de sòl industrial
  
Consideracions tecnicojurídiques
  
Primera
  
La tramitació ha sigut correcta, de conformitat amb el que estableixen els articles 38 i següents de la LRAU, en relació amb l'article 43 de l'esmentat text legal.
  
Segona
  
La documentació es considera completa en línies generals de conformitat amb el que estableixen l'article 27 LRAU i 89 del RPCV.
  
Tercera
  
L'article 99 de la LRAU estableix que la Generalitat Valenciana en previsió de l'ampliació del seu patrimoni públic de sòl, podrà reservar-se àrees per a legitimar en aquestes l'expropiació de béns immobles, qualsevol que siga la seua classificació o qualificació urbanística. La reserva, si no estiguera prevista en el Pla General, s'efectuarà mitjançant Pla Especial i podrà ser fins i tot prèvia a la programació dels terrenys.
  
L'article 38.3 de l'esmentada Llei 6/94 estableix que correspon a l'administració que promoga o supervise el pla, resoldre sobre l'aprovació provisional, i l'ha de remetre a la Conselleria competent en matèria d'Urbanisme per a l'aprovació definitiva.
  
Quarta
  
Les determinacions contingudes en aquest expedient es consideren en línies generals correctes, des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
A més, i per a la futura ordenació de l'àmbit que ara es delimita a fi de possibilitar el seu desenvolupament, hauran de tindre's en compte la legislació urbanística vigent a la Comunitat Valenciana i, en concret, els articles 20 de la LRAU i 17 del RPCV quant a la delimitació de sectors, així com la necessitat de sol·licitar un informe a cada una de les administracions sectorials les competències de les quals puguen veure's afectades per l'actuació.
  
Cinquena
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de plans especials de municipis de menys de 50.000 habitants, de conformitat amb el que disposa l'article 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda
  
1r Aprovar definitivament el Pla Especial per a la delimitació de reserva de terrenys per a la constitució de Patrimoni Públic de Sòl Industrial de Xixona.
  
2n Publicar íntegrament aquest acord aprovatori en el Diari Oficial de la Generalitat Valenciana a l'efecte de la immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en faltar el document de Normes Urbanístiques.
  
Contra aquest acord que no posa fi a la via administrativa, es podrà interposar recurs d'alçada davant del senyor conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
València, 12 de juny de 2001.- La secretària de la Comissió Territorial d'Urbanisme: Rosario Berjón Ayuso.